ISIGIDIMI SAMAXOSA, DECEMBER 1, 1875.

3

INKOSANA EKUTSHWE EBUKOSINI

Apa e-Dikeni pakati kwamatyala ake atetwa kule nyanga idluleyo bekuko nelika Kapok inkosana yase Sheshegu. Kutiwa wati ngomhla 26 ka August wawudela umteto wakomkulu ngokungayi kuhlangana nomcandi u-Cook, nangokusuke aye kuziugela endaweni yokwenza imfanelo yake. Elesibini ityala belilelokuba ngo 11 ka September akayanga kumceda umcandi, akababikela nabantu ukuba namhla kuya kumiswa ibakana. Elesitatu kutiwa wapula umteto ngokusuke abavumele abanye bake imizi edlelweni. Elesine kutiwa wapule umteto ngokungancedisi ukwaka indlu yetitshere. Elesihlanu, wabapata kakubi abantu ababetunyelwe kuye ngabase sikolweni, kanti imfanelo yake kuko baxolelanisa namaqaba. Eyesitandatu ute ukuzixela izinto zalapo akona akazimisela ngohlobo Iwazo.

Ite ke Imantyi ekubeni ubunyaniso bezindawo bubonakele, kuse kuhleni ukuba u-Kapok akabufanele ubukosi, akanako ukutenjwa, ke ngoko uyakutshwa. Endaweni yake kufakwa u-Zokufa no Mgijima. Site sakuwa esosigwebo u-Kapok wasivuma ukuba okwenene simfanele, yaza Imantyi yabulela ukuba esibonile isiposo sake, yati itemba ukuba uya kuzamela ukubuya afumanane nesimilo sake.

IMPENDULO YOMBUZO OKWI PEPA

LIKA AUGUST I, 1875.

Ekubeni kubonakala ngati umbuzo wendodana uwaxakile amanye amadodana, ngoku ke seyilinga ukuwupendula ngokwayo. Ndoti ukwenza kwam pambi kokuba ndingene kuyo impendulo ndike ndixele imbangi yokuba ndinga lindi; yiyo le ke—Lilizwi endilive litetwa ngum fundisi wase Lusutu, esiti “Kuko umahluko omkulu pakati kwe ziqamo zelizwi lika Tixo pesheya kolwandle kuna lapa. Amadodana amatsha pesheya ngawona angamandla enkonzo ka Tixo, ngawona azintsika ezixase ityalike alunge nazo ; kanti kwelilizwe amadodana ayimbangi yenyembezi nentlungu kuzo ityalike asakuba elunge nazo.”

Umbuzo wam ke wawungulo. Siposisa pina lento singapumeleliyo kuwo onke amalinga esiwenzayo empumelelo?

Nantsi ke impendulo:—Uti ekula umntwana oyi ndodana, abe engayazi into akulela ukuze enze yona. Ungati uke wambuza umfana omncinane wati, kanene ukula nje owona msebenzi wako ova kuligqiba ngawo ixesha lako emhlabeni nguwupina? Angati ukukupendula “Mhlaumbi ndiya kuba ngumlimi, mhlaumbi ngumfuyi, mhlaumbi ngumbexeshi wenqwelo—andazi, ndobona ngelo xesha,—mhlaumbi andazi, kwaziwa yi Nkosi. Lomntu ke wenjenje mkulu, yintanga engaba imashumi mabini ubudala. Buza owe Ngesi okwa ngako, woxela yena ukuba uya kupila ngomsebenzi otile ati ekula nje kanti usukela wona. Nguwo lowo ke umahlulo pakati komfana wontsundu nowe Ngesi.

Ukula enjalo ke unyana wontsundu, eyinto engena nto isukela yona. Iti yonke into ekufuneka ukuba ayenze imfikele njenge ngozi. Uyaungena ke umsebenzi ngendlela engena siseko enjalo, enyanzelwa zintswelo, mhlaumbi sisitukutezi sokuhlala pantsi engenzi Into. Ukuba unoku fumana icam kulula kuye ukupuma kulo msebe- nzi angene komnye. Tu ke inkutalo! kuba kaloku akuko ndawo imnandipisayo ngokuba ucopile. Esenjenje nje lomfana sele wapula umteto ka Tixo, kuba kaloku ngoku akanako ukumngcwalisa u-Tixo ngomsebenzi wake wemihla ngemihla. Akana msebenzi ungo wake aya kumngcwalisa ngawo u-Tixo. Uyabuza na wena mleseshi uti, Lomfana uxakwa yintonina ukuba anga mngcwali- si u-Tixo kuzo ezi zijungqana zomsebenzi wake amana ebamba apa aze abuye abambe ngapa ngomnye umhla? Hayi, uxakiwe, kuba uti akutyila elizwini lika Tixo abone apo ukuba onke amadoda anodumo lokungcwalisa u-Tixo ngamadoda abe nendawo zawo ezite nqo abe sukela zona. U-Nowa wapikela yena ukuba uya kushumayela igama lika Yehova kwezo zizwe zikohlakeleyo zako wabo, yaba nye qa londawo, waza wamngcwalisa u-Tixo ngayo, wamkela umvuzo wake. No Paulusi waxolela yena ukufa ngenxa yegama lika Yesu abemshumayela, wada wasuka okunene wafa—langcwaliseka apo igama lika Yesu.

Mhlaumbi lomfana ungu Mkristu, nesimilo sake ngumfana ovuyisa amaxego nabafundisi bake, kodwake akanandawo afunzele kuyo lomfana, ati uya kumngcwalisa ngayo u-Tixo kuyo yonke imihla adla ngayo ubom. Akalazi ixabiso lobom bake ukuba alipelele ekuzifuneleni usindiso, likulu kunoko. Kufuneka ukuba ubom bomntu bube neziganeko eziya kusala noko angasekoyo, zibe sisikumbuzo sobom bomngcwalisileyo u-Tixo. Ukuba abunjalo abumelwe nto kwabanye abantu.

Injalo intlalo yetu tina madodana—Sipile *nje* kodwa! Akuko ndawo sizamela ukuze u-Tixo simngcwalise ngazo, kanjalo akuko zinto zinkulu zilungileyo esizamela ukuzenza ukuze zisale zimi noko singasekoyo. Ubom betu siya bupalaza nje kodwa elizweni.

Nokuba senza ubulungisa yingozi nje kodwa lonto. He! kupela ke, inye into esimelwe yiyo, kupela ngu Satana. Ute nqa bobu bom buxabiso lingaka, bufumana bapalazwa ezweni.

Libe linye kwaba fundayo naba fundisayo ndipeze. Uti ofundayo umfana kanti akazi ukuba ufundela ntonina. Ude awufumane wumbi um- sebenzi ngebaqo, nanko ke egqiba iminyaka efundisa kanti mu tu isiqamo. Mhlaumbi selexaliswe ngumfundisi walo tyalike apo afundisa kona, kuba kaloku yena umfana lo kwa ebesa funda akazanga agqibe kwelokuti “Mna ngobu bombam ndiya kum ngcwalisa u-Tixo ngokubu gqibela ekufundiseni igama lake. Nanko ke efumana wali kapela — esebenzela isonka sake qa—akuko nomkumbulo omncinane wokuba maka ngcwalise u-Tixo emsebenzini wake (I. Cor. x. 31.) Kupela inye qa into amelwe yiyo, umelwe kukuwa ati butyu. Sinjalo tina bafundileyo inkoliso yetu, nakuba abanye

benge njalo. Ndiyambulela u-Tixo ukuba singe njalo sonke.

Ndigqiba ngeliti ke.—Makati omnye nomnye kuti tina madodana abe nento ibenye qa ayaku- kuligqiba esenza yona ixesha lake emhlabeni, aze asukele yona, angcwalise u-Tixo ngayo. Ukuba ufuna ukuba ugumlimi, mayime londawo pambi kwake. Anditsho kodwa ukuti akangebi namisebenzi mininzi, hayi, nditi indlela afuna ukufincela kuyo ixesha lokudla kwake ubom mayime pambi kwake, nokuba zintlobo ezingapina zomse- benzi mazibe ngomsebenzi wake omiyo. Ixesha lake maka ngali gqibi engayazi eyona nto ayiyo elizweni.

Yazini kaloku ntanga zam ukuba kuyabangeka kakulu ukuba u-Tixo simngcwalise, kuba uti kweye Levitikusi 10. 3. “Ngabo basondela kum ndiya kungcwaliswa, nase busweni babantu bonke ndiya kuzukiswa.” “Usicaka sam, O Sirayeli, endiya kwenzelwa ubungcwalisa kuwe.” Yizaya 49 : 3.

Masibe nezinto ezite nqo esisukela zona, ukuze simngcwalise u-Tixo ngazo, ukuze sibe yimbangi yemivuyo, kanjalo sibe yimbangi yentlumo yazo ityalike esilunge nazo tina

Madodana.

Umfazi obube e-Roxeni—U-Mr. S. Busakwe uti, apa e-Koxeni kubube inkazana ekutiwa ngu Moxo Gwaxuba intokazi ebeyendele ku Dotwana, yaza yakubona ngezono zayo yamshiya kuba ibingumfazi wesibini. Ngokwenjenjalo yatukulula iqina elinqabela abaninzi. Yakuncama ukuba ngumfazi wesidwangube sakwa Rili, inkosikazi, unonantsi, intokazi engaswele nto, isitandwane kazi, yazishiya ezonto ngenxa ka Kristu. Yakumbula ukuba kanene ziyakutshabalala zonke ube uhleli wona umpefumlo. Yati ngoko yaxolela ubuhlwempu nobunzima kulomhlaba ukuze kulungelwe umpefumlo wayo. Yakuba ingene kulenkonzo ayizange idikwe lilizwi lika Tixo. Kute ke ngomhla 5 ka November xa sise ntlanganisweni yokunyula umfundisi yatiwa kata sisisu, yaqauka ngomhla 8 ngo Mvulo. Umke engenayo nento ixala ngokuba esiti u-Yesu ndinaye, ndihamba ngendlela esingisa e-Ziyone esiti makangalilelwa yena kumlungele.

E-Batenjini kuvakala ukuba ama Polisa aye afika ngoku kuwo Umtata apo ungena kona elwa- ndle, alike nge 11 ka November. Yonke into iya hambiseka kakuhle ngokuyelene nawo, kanja- lo zonke izizwe zakona ziyatelela pantsi kwepiko lika Rulumente ngoxolo. Nenxalenye yenkosana ebezike zanxamela ukupongoma ngoku zibonile ukuba beziposisa, sezi landela umsinga nazo. Induna enkulu engu Bowker no Mr. Wright basamana benyuka besihla kwelo zwe lisa pitizelayo. Kusamana ukubako amadabi pakati kwaba Tembu nama Mpondo noko kungeko nto ide yenzeke. Ngo Mgqibelo ngosuku lwe 7 ku November zike zalila pakati kwabo. Amadoda ebe malunga nekulu kwelinye icala, ekwa ngako nakwelinye; kodwa ke kute ngenxa yokuba bebete balumkela ukuba bangasondelelani kufupi zasuka izikali zamana zisidla umhlaba nganeno. Kanjalo nembumbulu zabo zamana ziqakata nganeno, kuba umfo welozwe uyayonga kakulu iruluwa, usuke ange uncweba igwada, ke ngoko ingozi ibe ncinane. Kuti kodwa ngengozi kubeko umntu owayo xa kufunyenenwe etyolweni baze ke bonke bayishiye londawo afele kuyo besoyika. Zoti zakupela izipitipiti kulo mandla, ahambele pambili ama Polisa ukuya kuhlangana kona no Ndamas.